**ZÁPIS č. 5**

 **Z RIADNEHO ZASADNUTIA SPRÁVNEJ RADY TASR**

 **24. mája 2018 so začiatkom o 14.00 h**

**Prítomní členovia Správnej rady:** Vladimír Masár, Boris Chovanec, Peter Alakša,

**Ospravedlnení:** Richard Kvasňovský, Ján Sand

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR zvolal a viedol predseda SR TASR Vladimír Masár. Konštatoval, že rada je uznášaniaschopná, navrhol program zasadnutia a dal o ňom hlasovať.

**Program:**

**1. Správa o činnosti a hospodárení TASR za 1. štvrťrok 2018**

**2. Rôzne**

**UZNESENIE č. 14/2018:**

Členovia SR TASR schválili program zasadnutia:

ZA: 3 PROTI: 0 ZDRŽAL SA: 0

**Uznesenie bolo prijaté.**

**---------------------------------------------------------------------------------------------------------------------------**

**1. Správa o činnosti a hospodárení TASR za 1. štvrťrok 2018**

Predseda Správnej rady TASR Vladimír Masár požiadal generálneho riaditeľa PhDr. Vladimíra Puchalu, aby odprezentoval Správu o činnosti a hospodárení TASR za 1. štvrťrok 2018.

*TASR za 1. štvrťrok 2018 vykázala náklady v sume 1 310 324 eur, výnosy v sume 1 325 428 eur a hospodársky výsledok vo výške 15 104 eur.*

*GR TASR detailne informoval členov rady o prehľade príjmov a výdavkov k 31.3. 2018, ako aj o vývoji nákladov a výnosov za 1Q18 a ich porovnaní s 1Q17. Informoval o navýšení výdavkov v súvislosti s príplatkami na sviatky, víkendy a nočnú prácu.*

*GR TASR zhodnotil činnosť agentúry v uplynulom období s dôrazom na obsahové a technologické inovácie (exportný servis v jazyku národnosti – maďarský servis, TASR pre mestá a obce, web obce.tasr.sk, cyklus o zaujímavostiach regiónov, informácie z OH, podcasty, príprava aplikácie Diár apod.).*

Predseda Správnej rady TASR Vladimír Masár poďakoval generálnemu riaditeľovi PhDr. Vladimírovi Puchalovi a otvoril rozpravu. V nej členovia rady konštatovali, že príjmy a výdavky za 1. štvrťrok sú na primeranej úrovni a TASR si plní svoje zákonné úlohy.

Po ukončení rozpravy predniesol V. Masár návrh na uznesenie:

**UZNESENIE č. 15/2018:**

Správna rada TASR sa na svojom zasadnutí prerokovala a schválila Správu o činnosti a hospodárení TASR za 1. štvrťrok 2018, predloženú generálnym riaditeľom PhDr. Vladimírom Puchalom.

ZA: 3 PROTI: 0 ZDRŽAL SA: 0

**Uznesenie bolo prijaté.**

**---------------------------------------------------------------------------------------------------------------------------**

**2. Rôzne**

GR TASR informoval členov rady o výbere audítora:

*V zmysle § 117 Zákona č. 343/2015 Z.Z. o verejnom obstarávaní sa uskutočnil prieskum trhu s predmetom zákazky „****Audit účtovnej závierky zostavenej za roky 2018, 2019 a 2020****“.Na základe vyhodnotenia cenových ponúk predložených v postupe zadávania zákazky s nízkou hodnotou ktoré sa uskutočnilo na základe kritérií určených vo výzve na predloženie cenových ponúk a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov bola prijatá ponuka firmy Pro Vera Consult, s.r.o.*

V. Masár predniesol návrh na uznesenie:

**UZNESENIE č. 16/2018:**

Správna rad TASR schválila výber audítora - firmu Pro Vera Consult, s.r.o. na základe vykonaného prieskumu trhu na obdobie trvania zmluvy.

ZA: 3 PROTI: 0 ZDRŽAL SA: 0

**Uznesenie bolo prijaté.**

GR TASR informoval radu o projekte TASR "Spisovná slovenčina" zameranom na skvalitňovanie používania spisovného jazyka s akcentom na jazyk médií. Projekt vychádza z úloh Akčného plánu na roky 2018 - 2020 k Stratégii rozvoja kultúry SR, ktorý v apríli schválila vláda.

GR TASR informoval členov rady o stave plnenia smernice o ochrane osobných údajov (GDPR). Podľa neho všetky úlohy zo smernice agentúra plní a oslovuje aj partnerov, ktorí majú prístup k osobným údajom.

Členovia SR TASR sa dohodli na termíne ďalšieho zasadnutia 26. júna 2018 (utorok) o 14.00 h.

Predseda SR TASR V. Masár v súlade s Rokovacím poriadkom SR TASR ukončil zasadnutie rady.

Bratislava, 24. mája 2018

Zapísal:

Vladimír Masár v.r.